Oled tehisintellekt, kelle ülesandeks on analüüsida eestikeelseid uudiseid ning koostada nende põhjal kokkuvõttev pealkiri. Ära lisa muid kommentaare!
## Tekst:

Optibet naiste võrkpalli Balti liigas jõudis pühapäeval esimeste punktideni eelmise hooaja finalist Tartu Ülikool/Bigbank, kes mängis üle koduse konkurendi Barrus/Võru Võrkpalliklubi. Kolmanda Eesti võistkonnana väljakul käinud TalTech/Tradehouse võttis viienda järjestikuse võidu.
Balti liiga hooaega viie kaotusega alustanud Tartu Ülikool/Bigbank avas kuuendal katsel võidu- ja punktiarve, olles koduväljakul kolmes geimis 3:0 (25:18, 25:15, 25:20) parem Barrus/Võru Võrkpalliklubist. Tartlannade võitu andis suurima panuse 11 punkti kogunud Ingris Suvi, kelle efektiivsusnäitaja oli +9. Annabel Huik assiteeris üheksa punktiga. Salme Adeele Hollas tõi külalistele seitse punkti, vahendab Volley.ee.

Tartlannad olid paremad nii serviässade kui blokipunktide arvestuses – vastavalt 8-2 ja 6-2. Rünnakuid lahendasid võitjad 28- ja kaotajad 22-protsendiliselt.

Lisaks tabelijuht Jonavos Aušrinele jätkab kaotuseta ka TalTech/Tradehouse, kes võitis võõrsil 3:1 (25:17, 14:25, 25:19, 25:20) resultaadiga VK Jelgava. Neljandas geimis kaheksa punkti toonud Milja Raitis panustas võitu 16, Maren Mõrd 15 ja Marily Lass üheksa punkti.

TalTech oli lätlannadest parem kõigis neljas peamises statistilises elemendis – rünnakul 38%-30%, servi vastuvõtul 45%-35%, blokipunktides 15-11 ja serviässades 10-8. Võistkonnana jäid võitjad plussi 26 ja kaotajad 12 punktiga.

TalTech/Tradehouse tõusis pühapäevase võiduga turniiritabelis ühe koha võrra teiseks, olles viie mänguga kogunud täisedu 15 punkti. Esikohal paikneb samuti kõik mängud võitnud Jonavos Aušrine, kellel on koos 18 punkti.

Audentes SG/Noortekoondis on viie punktiga kuues. Punktiarve avanud Tartu Ülikool/Bigbank tõusis kolme punktiga kümnendalt kohalt seitsmendaks, samuti kolm punkti kogunud Barrus/Võru Võrkpalliklubi langes koha võrra kaheksandaks. Turniiritabelit näeb siin.
## Pealkiri:

user
Tartu Ülikool/Bigbank avas Balti liigas punktiarve, TalTech tõusis teiseks
assistant